Om deel te wees van iets groters as net jouself - bring lewe. Ek kyk mos by die rugbyafrigting van die skoolkinders- hoewel ons 35 spelers het is daar net plek vir 15 om te speel. En vir die kleintjies is dit so belangrik ... Hulle wil net ook 'n beurt hê.
Wanneer ons reserwes kies is hulle op en af langs die veld en kyk nou en dan na die afrigter of die hulle nou 'n beurt gaan gee! Dan wanneer hulle 'n kans kry gooi hulle dai hempie wat hulle aanhet met een pluk af en trek die trui aan en harrrrrdloop op die veld net om deel van die span te kan wees.
God sê vir ons elke Christen is deel van Sy Span en vir elkeen het Hy 'n plan en strategie - Almal is belangrik en almal het speelkans. Jy en ek hoef nie op die kantlyn op en af te loop en te wag vir iets om te gebeur nie! Gryp die oomblik - maak 'n verskil met jou lewe! Hiertoe is ons geroep!